תדמיתו של ג'קסון והצלחתו המסחרית נפגעו בעקבות הפרשה. ממשלת איחוד האמירויות הערביות אסרה עליו להופיע במדינה. בנוסף באותה תקופה ג'קסון היה אמור להקליט שיר ולצלם קליפ עבור הסרט החיים על פי משפחת אדמס אך נמנע מלעשות זאת וכתוצאה מכך הפסיד 5 מיליון דולר. בנוסף לכך באותה תקופה הוא התמכר לסמים בעקבות הפרשה וכתוצאה מההתמכרויות שלו לסמים מותג לא ידוע של בשמים אשר היה אמור לשתף איתו פעולה, ביטל איתו את שיתוף הפעולה. בנוסף גם חברת פפסיקו ביטלה את שיתוף הפעולה איתו. בנוסף באותה תקופה ג'קסון היה אמור לכתוב שיר המהדורה השלישית של המשחק סוניק הקיפוד אך מסיבות לא ידועות הפרויקט לא יצא לפועל, ככל הנראה גם בגלל הפרשה.
ב-6 בדצמבר 1993 היה ג'קסון אמור להופיע בתיאטרון ביקון בניו יורק ואף המופע היה אמור להיות מוקלט ומשודר בטלוויזיה על ידי רשת HBO אך כתוצאה מהלחץ הנפשי שנגרם לו בעקבות הפרשה ג'קסון התמוטט לפניי ההופעה וכתוצאה מכך ההופעה בוטלה. כשנה לאחר מכן יצא לסיבוב ההופעות HIStory World Tour שלמרות ההצלחה המטורפת שלו ג'קסון הופיע רק פעמיים בצפון אמריקה במהלך כל סיבוב ההופעות.
טענות נוספות.
ב-18 בדצמבר 2003 הואשם ג'קסון בשבעה אישומים של התעללות מינית בילדים ושתי עבירות של שידול אדם אחר לבצע התעללות מינית בילדים. ג'קסון הכחיש את ההאשמות. סנדון שוב הוביל את התביעה.
המשפט נגד ג'קסון החל בסנטה מריה, קליפורניה, ב-31 בינואר 2005. השופט התיר עדויות על טענות עבר, כולל פרשת 1993, כדי לקבוע האם לנאשם יש נטייה לבצע פשעים מסוימים. עם זאת, ג'ורדן צ'נדלר עזב את המדינה כדי להימנע מלהעיד. ההגנה טענה: "התובעים ניסו לגרום לו [צ'נדלר] להופיע והוא לא התייצב. יש לנו עדים שיכולים להעיד שהוא אמר להם שזה לא קרה ושלעולם לא ידבר עם הוריו שוב על מה שהם גרמו לו לומר".
ג'ון צ'נדלר העידה כי לא דיברה עם בנה 11 שנים. במהלך עדותה טענה כי לא זכרה שהייתה תביעה נגדית על ידי ג'קסון וכי מעולם לא שמעה על כך מעורך דינה. היא גם אמרה כי מעולם לא הייתה עדה להתעללות. ג'קסון לא נמצא אשם בכל 14 האישומים ב-13 ביוני 2005.
סויוז MS-18
סויוז MS-18 "י. א. גגארין" (משימה מספר 748) היא חללית תחבורה מאוישת רוסית, ששוגרה לתחנת החלל הבינלאומית ב-9 באפריל 2021. החללית המאוישת של סויוז MS שוגרה באמצעות רכב השיגור סויוז-2.1a ממשטח השיגור מספר 31 של נמל החלל בייקונור. לתחנת החלל הבינלאומית שוגרו שלושה מחברי משלחות החלל ISS-64 / 65.
החללית המאוישת קיבלה את השם "י. א. גגארין", לכבוד הקוסמונאוט הראשון וטייס החלל הראשון בהיסטוריה של כדור הארץ: יורי אלכסייביץ' גגארין. השם רשום על פני השטח של הבידוד התרמי של תא השירות של החללית.
צוות.
הצוותים הראשיים וצוות הגיבוי של המשלחת ארוכת הטווח ה-65 לתחנת החלל הבינלאומית אושרו על ידי הוועדה הבין-מחלקתית לבחירת קוסמונאוטים בנובמבר 2020.
ב-11 בינואר 2021 החליפה הוועדה הבין-מחלקתית לבחירת קוסמונאוטים ומינוים לצוותי חלליות ותחנות מאוישות, על פי הוראת הוועדה הרפואית הראשית, את הקוסמונאוט אנדריי באבקין באולג ארטמייב.
ב-10 במרץ 2021 הודיעה רוסקוסמוס על החזרת השיטה הבינלאומית. במקום הקוסמונאוט הרוסי סרגיי קורסקוב נשלח האסטרונאוט מטעם נאס"א מארק וונדה היי לצוות הראשי כשאן מקליין נכללה בצוות הגיבוי במקום הקוסמונאוט דמיטרי פטלין. כמו כן, ב-10 במרץ קיבלה הוועדה החלטה על טיסה ועגינה נוספת של חללית סויוז MS-18 לתחנת החלל בהתאם לתוכנית.
מתוכנן שצוות הנחיתה יורכב מאולג נוביצקי ושני חברי משלחת שהגיעו על גבי החללית סויוז MS-19. פיוטר דוברוב ומארק ואנדה היי ישהו בתחנה במסגרת משלחת ISS-66 ויצטרפו לצוות הנחיתה של סויוז MS-19.
הטיסה.
רכב השיגור סויוז-2.1a עם חללית סויוז MS-18 שוגר ב-9 באפריל 2021 בשעה 10:42 (שעון מוסקבה) מאתר השיגור מספר 31 בקוסמודרום בייקונור. הטיסה לתחנת החלל הבינלאומית בוצעה על פי תוכנית "קצרה במיוחד". במשך 3 שעות 22 דקות לאחר השיגור הושלמו שני מסלולים סביב כדור הארץ ובשעה 14:04 (שעון מוסקבה) עגנה החללית במודול ראסבט במודול הרוסי בתחנת החלל הבינלאומית. תוכנן כי ב-28 בספטמבר 2021, תעגון החללית מחדש ממודול ראסבט במודול נאוקה, שחובר לתחנת החלל ביולי 2021. נחיתת החללית חזרה לכדור הארץ מתוכננת ל-17 באוקטובר 2021.
חזרה לכדור הארץ.
ב-15 באוקטובר 2021, בעת בדיקת מנועי החללית המאוישת של סויוז MS-18, התרחש שינוי זמני בכיוון התנועה של תחנת החלל הבינלאומית. התחנה הוחזרה למסלול הטבעי באופן מיידי על ידי הקוסמונאוטים הרוסים.
בטיסה חזרה יהיו הקוסמונאוט אולג נוביצקי, הבמאי קלים שיפנקו והשחקנית יוליה פרסילד לאחר שהשלימו את צילומי סצנות החלל של הסרט "האתגר".
פרשת עבירות הפדופיליה של מיי'ל ג'קסון
נאוקה (מודול)
מודול המעבדה הרב-תכליתית "נאוקה" הוא מודול המהווה חלק מהמודול הרוסי של תחנת החלל הבינלאומית, מיועד ליישום תוכנית רוסית למחקר מדעי ויישומי וניסויים בתחום החלל. המודול נוצר על ידי מרכז חרוניצ'ב ועל בסיס גיבוי מודול זאריה, בהוראת רוסקוסמוס. הוא מורכב מתא הרמטי ומתאם הרמטי כדורי, המופרדים במחיצה אטומה עם פתח. הנפח הפנימי של המודול הוא 70 m³. זהו המודול הרוסי הראשון בתחנת החלל הבינלאומית מזה 11 שנים.
"נאוקה" תוכל לשרת את תחנת החלל עד סוף שנת 2027, אך במידת הצורך ניתן להאריך את שהותה עד שנת 2030.
השיגור למסלול נערך ב-21 ביולי 2021. העגינה לתחנת החלל הבינלאומית התקיימה ב-29 ביולי 2021, כשמודול נאוקה עגנה בהצלחה לצד מודול זבזדה.
התובע הכללי של ארה&quot;ב
פריצ'אל (מודול)
מודול הניוד האוניברסלי פריצ'אל הוא אחד המודולים המתוכננים להוות חלק מהמודול הרוסי של תחנת החלל הבינלאומית, המיוצר על ידי חברת אנרגיה. מודול "פריצ'אל" מתוכנן לעגון על מודול "נאוקה". ב-21 ביולי 2021, מודול נאוקה שוגר בהצלחה למסלול אל תחנת החלל הבינלאומית, המודול התחבר לתחנת החלל ב-29 ביולי 2021. שיגור "פריצ'אל" לתחנת החלל הבינלאומית בוצע ב-24 בנובמבר 2021.
היסטוריה.
עיצובי הטיוטה של המודול אושרו בישיבת המועצה המדעית והטכנית של תאגיד אנרגיה ב-13 בינואר 2011. כתוצאה מכך, הוחלט כי הפריצ'אל, כחלק ממודול רכבי המטען המיוחדים מדגם "פרוגרס", ישוגר למסלולו על ידי משגר החלליות סויוז-2.1b מנמל החלל בייקונור. מוקדם יותר, המודולים "פירס" ו"פואיסק" שוגרו בצורה דומה באמצעות טיל השיגור "סויוז".
במהלך 2014, תאגיד החלל אנרגיה ביצע הרכבה ובדיקות בקרת מפעל מוצלחות של המודול, כולל הרכבה ומאז 17 בנובמבר 2014, הפריצ'אל מאוחסן במפעל מספר 88 של תאגיד אנרגיה, זאת עד למסירתו לידי רוסקוסמוס לצורך שיגורו בפועל. ב-6 באפריל 2021 פורסם ברשתות החברתיות סרטון שחשף את מראהו של המודול.
מאפיינים.
למודול יש יציאות לקבלת חלליות מאוישות מדגם "סויוז MS" וחלליות מטען מדגם "פרוגרס MS". אחת מתחנות העגינה ניתנת לשינוי וחיי השירות של המודול הם לפחות 30 שנה.
רוברט כריסטגאו
רוברט תומאס כריסטגאו (באנגלית: Robert Thomas Christgau; נולד ב-18 באפריל 1942) הוא עיתונאי וסופר אמריקאי. כריסטגאו נמנה בין מבקרי המוזיקה המוכרים, הנערצים והמשפיעים ביותר.
הוא החל את הקריירה שלו בסוף שנות השישים כאחד מראשוני העיתונאים שהתמקצעו בביקורת מוזיקת רוק, ובהמשך היה לאחד ממבשרי מוזיקת הפופ, הריוט גירל ועוד. כריסטגאו בילה 37 שנים כמבקר המוזיקה הראשי והעורך הבכיר של מגזין הוילג' ווייס, ובמהלכן יצר ופיקח על רשימת הביקורות "Pazz &amp; Jop" שפורסם בעיתון. בנוסף, פרסם ביקורות מוזיקה במגזינים רבים, בהם אסקווייר, פלייבוי, רולינג סטון, בילבורד, NPR, ו-MSN, ועבד כפרופסור אורח לאמנויות באוניברסיטת ניו יורק. הכתב המוערך מרשת CNN, ג'יימי אלן, כינה את כריסטגאו "א.פ. האטון של עולם המוזיקה - כשהוא מדבר, אנשים מקשיבים".
במהלך כל קריירת הביקורות שלו שמר כריסטגאו על סגנון כתיבה פרוזאי ייחודי שאין שני לו, בעל שנינות חריפה, בדיחות רעננות, סטויות פוליטיות ואנקדוטות הנעות החל ממושגי יסוד ועד ידע אזוטרי. בין השנים 1969 ל-2006, ביקורות שפרסם בוילג' ווייס נאגדו לשלושה ספרים: "Christgau's Record Guide: Rock Albums of the Seventies", "Christgau's Record Guide: The '80s", ו-"Christgau's Consumer Guide: Albums of the '90s""." חלק ממאמריו אוגדו גם כן לאוגדנים עבי כרס ואתר שנפתח על שמו בשנת 2001 מפרסם באופן קבוע ביקורות שכתב בעבר.
בשנת 2006, פוטר כריסטגאו ממערכת וילג' וויס לאחר שזאת נרכשה על ידי חברת ניו טיימס מדיה. הוא המשיך לכתוב ביקורות בפורמט "מדריך לצרכן" עבור מגזינים שונים, בהם MSN music, Cuepoint ו-Vice, שם הן פורסמו בטור "עד מומחה" שלו עד יולי 2019. בספטמבר אותה שנה, השיק כריסטגאו ניוזלטר עם מנוי בתשלום בשם And It Don't Stop, שפורסם בפלטפורמת הניוזלטר של דוא"ל Substack ומספק טור חודשי בשם "המדריך לצרכן", לצד מאמרים אחרים פרי עטו.
בית כנסת הרמב&quot;ן (קטמון)
בית כנסת הרמב"ן הוא בית כנסת אשכנזי הממוקם ברחוב אמציה בשכונת קטמון שבירושלים. בית הכנסת נבנה על-ידי קבוצת עולים מאירופה ונכון ל-2021 הקהילה מונה כ-300 משפחות. בנוסף על התפילות הקבועות, בבית הכנסת מתקיימים שיעורים ואירועים קהילתיים. נכון ל-2021, רב הקהילה הוא הרב איתיאל אורון.